คนไทยเชื้อสายจีนแบบเรา ต้องมีร้านอาหารจีนไว้เลี้ยงฉลอง หรือนัดรวมญาติกันบ้าน ร้านนี้คือร้านประจำตั้งแต่เด็ก เรียกได้ว่าอร่อยทุกเมนู ราคาก็สมน้ำสมเนื้อกับปริมาณ และร้านยังมีแอร์อีกด้วย เราทานไปทังหมดประมาณ 2,100 บาทรวมเครื่องดื่ม ถ้าเทียบกับร้านที่เคยรีวิวไปแล้วว่าไม่โอเค คือแบบดีกว่าเยอะ สั่งไป 4 อย่าง กินกัน 4 คน อิ่มมาก
- ลูกชิ้นปลา 200.- กินทุกครั้ง อร่อยมากๆ
- เต้าหู้ทอด 200.- เป็นแบบกรอบนอกนุ่มใน
- บะหมี่อบขาห่าน 600.- บะหมี่มาแน่นล้นหม้อ คราวนี้แอบจืดไปหน่อย ปกติจะเข้มข้นกว่านี้
- ขาหมูยัดไส้ 550.- กินกับหมั่นโถว บอกเลยว่าหมั่วโถวร้านนี้ดีมาก แย่งกับน้องกินตลอด จิ้มกับน้ำขาหมู เข้ากันสุดๆ
พนักงานบริการดี คอยเติมน้ำตลอด ไม่ผิดหวังสักครั้งที่มา